
	1.
	Rīkojuma projekts
 Par Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības  iedzīvotājiem, uzņēmumiem, pētniecības organizācijām un  publiskajām iestādēm"  1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" projekta “Informācijas tehnoloģiju infrastruktūras pilnveidošana” pases apstiprināšanu
	Iebildums
Atsaucoties uz anotācijas 3. sadaļas 6. punktā norādīto, ka pēc projekta īstenošanas papildus turpmāk katru gadu ir nepieciešamas uzturēšanas izmaksas indikatīvi 229 500 euro apmērā, lūdzam informāciju par papildus nepieciešamajām uzturēšanas izmaksām, to apmēru  un segšanas avotu no 2030.gada iekļaut MK rīkojuma projekta jaunā punktā.

 
Piedāvātā redakcija
-
	Gunta Līdaka (FM)

	2.
	Rīkojuma projekts
 Par Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības  iedzīvotājiem, uzņēmumiem, pētniecības organizācijām un  publiskajām iestādēm"  1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" projekta “Informācijas tehnoloģiju infrastruktūras pilnveidošana” pases apstiprināšanu
	Iebildums
Vēršam uzmanību, ka pases projektā sniegtā informācija attiecībā uz izmaksu un ieguvumu analīzi (turpmāk - IIA) ir nepilna un vispārīgā. Lūdzam papildināt minēto pases sadaļu ar izejdatu avotiem, konkrētiem aprēķiniem, kas baltas uz reālo situāciju, kā arī ar visaptverošu analīzi projekta lietderības pamatojumam. 
Precizētā pases veidne un skaidrojumi attiecībā uz IIA publicēti Viedās administrācijas un reģionālās attīstības tīmekļvietnē - https://www.varam.gov.lv/lv/ikt-risinajumu-un-pakalpojumu-attistiba-un-iespeju-radisana-privatajam-sektoram.
Piedāvātā redakcija
-
	Jevgēnijs Burovs (FM)

	3.
	Rīkojuma projekts
 Projekta “Informācijas tehnoloģiju infrastruktūras pilnveidošana” pase
	Priekšlikums
Projekta pases 5.2. punktā kolonnā “Lietotāju skaits” norādīt un atšifrēt tās Latvijas tiesību sargājošās iestādes, kuru vajadzībām nepieciešamo IKT infrastruktūru uztur Iekšlietu ministrijas Informācijas centrs un kuru izmitināšanas un darbināšanas  vajadzībām tiek attīstīta un paplašināta IeM IC uzturēto datu centru infrastruktūra.
 
Piedāvātā redakcija
-
	Evita Jansone (CFLA)

	4.
	Rīkojuma projekts
 Projekta “Informācijas tehnoloģiju infrastruktūras pilnveidošana” pase
	Priekšlikums
Projekta pases 3.4.punktā “Projektā sasniedzamie rezultāti” precizēt sasniedzamo rezultātu atbilstoši Projektā plānotajam mērķim, norādot, “Attīstīta un paplašināta IeM IC uzturēto datu centru infrastruktūra” – 1, kas nodrošina vismaz 6 informācijas sistēmu (tajā skaitā apakšsistēmu) izmitināšanu un darbināšanu. Uzskaitot šīs sistēmas kā tas ir norādīts šobrīd.
 
Piedāvātā redakcija
-
	Evita Jansone (CFLA)

	5.
	Rīkojuma projekts
 Projekta “Informācijas tehnoloģiju infrastruktūras pilnveidošana” pase
	Priekšlikums
Papildināt Projekta pases 3.3.punktu, ietverot Projekta lietderības galvenos aspektus un ietvert to sasniegšanas detalizētu pamatojumu, izsakot tos ar Projekta ieguvuma rādītājiem (KPI), kā tas paredzēts VARAM izstrādātās projekta pases veidlapas veidnē un norādīt atbildīgo institūciju par rādītāju sasniegšanu.
 
Piedāvātā redakcija
-
	Evita Jansone (CFLA)

	6.
	Rīkojuma projekts
 Projekta “Informācijas tehnoloģiju infrastruktūras pilnveidošana” pase
	Priekšlikums
Papildināt Projekta pases 3.2.punktu ar aprakstu par konsekvencēm, ja Projekts netiek īstenots un pievienot pamatojuma avotus, piemēram, auditos konstatētais, incidentu statistika, lietotāju aptaujas, manuālā darba apjoms utml. kā to paredz VARAM izstrādātā projekta pases veidlapas veidne
Piedāvātā redakcija
-
	Evita Jansone (CFLA)

	7.
	Rīkojuma projekts
 Projekta “Informācijas tehnoloģiju infrastruktūras pilnveidošana” pase
	Priekšlikums
Rīkojuma projekta pielikuma (projekta pase) 2.2.punktā finansējuma saņēmējs apliecina, ka nepastāv dubultā finansējuma risks ar īstenošanā esošajiem un īstenotajiem projektiem, kuru ietvaros tika izstrādāti vai attīstīti IKT risinājumi un koplietošanas pakalpojumi vai kuriem tiek plānota turpmāka attīstība. Vienlaikus 7.punktā minēts, ka projekta savlaicīgu īstenošanu apdraud finansējuma pārklāšanās risks. Lūdzam sniegt papildu skaidrojumu par minētā riska iespējamību. Vienlaikus aicinām detalizēti vērtēt un identificēt iespējamos riskus savlaicīgi, t.sk. projekta īstenošanas sākotnējā posmā, un veikt visus nepieciešamos pasākumus to mazināšanai, lai novērstu neatbilstoši veikto izdevumu rašanās risku.
Piedāvātā redakcija
-
	Guna Legzdiņa (CFLA)

	8.
	Rīkojuma projekts
 Projekta “Informācijas tehnoloģiju infrastruktūras pilnveidošana” pase
	Priekšlikums
Aicinām papildināt ar plānoto lietotāju skaitu (valsts un pašvaldību iestādes) rīkojuma projekta pielikuma (projekta pase) 5.2.1.punktā.

Piedāvātā redakcija
-
	Guna Legzdiņa (CFLA)

	9.
	Rīkojuma projekts
 Projekta “Informācijas tehnoloģiju infrastruktūras pilnveidošana” pase
	Priekšlikums
Anotācijā norādīts, ka projektā plānots pilnveidot un paplašināt Informācijas centra datu centra infrastruktūru, veicot neatbilstošās infrastruktūras nomaiņu un jaunas iegādi, lai nodrošinātu attīstāmo risinājumu un informācijas sistēmu izmitināšanu. Vienlaikus rīkojuma projekta pielikuma (projekta pases) 3.4.1.punktā kā projektā sasniedzamais rezultāts norādīts "izmitinātas saistītajos projektos attīstītās informācijas sistēmas vai platformas". Ņemot vērā, ka saskaņā ar anotācijā sniegto informāciju Informācijas centrs uztur Latvijas tiesību sargājošo iestāžu, kā arī Iekšlietu ministrijas padotības iestāžu vajadzībām nepieciešamo IKT infrastruktūru, aicinām papildus skaidrot, vai datu centra projekta īstenošanas laikā pilnveidotā infrastruktūra tiks izmantota tikai attīstāmo risinājumu un informācijas sistēmu izmitināšanai, vai tomēr arī līdz šim datu centrā izmitinātajiem risinājumiem. Pēc nepieciešamības aicinām precizēt norādīto informāciju anotācijā un rīkojuma projekta pielikumā (projekta pase), t.sk. 3.3.1. un 3.4.1.punktā, norādot esošo vērtību.
Piedāvātā redakcija
-
	Guna Legzdiņa (CFLA)

	10.
	Rīkojuma projekts
 Projekta “Informācijas tehnoloģiju infrastruktūras pilnveidošana” pase
	Priekšlikums
Ņemot vērā, ka rīkojuma projekta pielikuma (projekta pases) 7. sadaļā minēts, ka projekta vadība tiks nodrošināta, piemērojot trīs līmeņu projekta pārvaldības struktūru (projekta uzraudzības padome, projekta uzraudzības komisija un projekta darba grupa), lūdzam papildināt 7. sadaļu ar informāciju par to funkcijām un projekta uzraudzības komisijas un projekta darba grupas sastāvu, lai administratīvā sloga mazināšanas un resursu efektīvas izlietošanas nolūkā nodrošinātu, ka to funkcijas savstarpēji nepārklājas.
Piedāvātā redakcija
-
	Ance Rudzīte (FM)

	11.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Papildināt anotācijas 1.3. sadaļu datu laukā “Risinājuma apraksts”, ietverot informāciju arī par Ieroču reģistra, Sodu reģistra un Uzskaišu kategorijas informācijas sistēmu izmitināšanu, ņemot vērā Projekta pases 3.punktā norādīto Projekta mērķi un sasniedzamos rezultātus.
 
Piedāvātā redakcija
-
	Evita Jansone (CFLA)

	12.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Gadījumos, kad atbalsts (publisko līdzekļu piešķīrums) tiek sniegts valsts funkcijas veikšanai, kā to esat norādījuši anotācijā, atbalsts atbilstoši Komisijas paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu (C/2016/2946) 17.punktā noteiktajam nav uzskatāms par atbalstu saimnieciskai darbībai, tomēr šādā gadījumā papildus, lai nodrošinātu skaidrību par to, ka nepastāv nelikumīga komercdarbības atbalsta risks, aicinām projekta pasi un anotāciju papildināt ar informāciju, norādot - vai projekta ietvaros radītie informācijas un komunikācijas tehnoloģijas risinājumi ir/būs attiecīgās valsts pārvaldes iestādes vai tās padotības iestādes īpašumā; kādas pārvaldes funkciju veikšanai informācijas un komunikācijas tehnoloģijas risinājumi ir tieši paredzēti; vai projektā izstrādātie vai uzlabotie informācijas un komunikācijas tehnoloģijas risinājumi nedod labumu atsevišķiem komersantiem un tādējādi tie negūst labumu / priekšrocības attiecībā pret citiem Eiropas Savienības komersantiem. Vienlaikus lūdzam anotācijā skaidrot, vai informācijas un komunikācijas tehnoloģijas risinājumu izstrādes darbus veiks pakalpojuma sniedzējs, kas ir atlasīts atklātā, pārredzamā, nediskriminējošā un konkurenci nodrošinošā procedūrā, lai izslēgtu ekonomiskās priekšrocības un attiecīgi - komercdarbības atbalsta sniegšanu pakalpojuma sniedzēju līmenī.
Ja tiktu konstatēts, ka projekta ietvaros atbalsts tiek sniegts saimnieciskai darbībai projekta finansējuma saņēmējam vai sadarbības partneriem un tas kvalificējams kā komercdarbības atbalsts, lūdzam ņemt vērā, ka 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" ietvaros komercdarbības atbalsta piešķiršana nav paredzēta.
Piedāvātā redakcija
-
	Sarma Liepa (FM)

	13.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam papildināt Ministru kabineta rīkojuma projekta anotācijas 3. sadaļas 6. punktu ar detalizētu aprēķinu norādītajam papildus indikatīvi nepieciešamajam finansējuma 229 500 euro apmēram uzturēšanas izdevumiem pēc projekta īstenošanas.
Piedāvātā redakcija
-
	Inese Briede (FM)

	14.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam Ministru kabineta rīkojuma projekta anotācijas 3. sadaļas tabulas 2026. – 2029. gada ailes "izmaiņas kārtējā gadā, salīdzinot ar valsts budžetu kārtējam gadam" punktā "5.1. valsts pamatbudžets" norādīt tās pašas summas, kādas ir pie katra konkrētā gada norādītas punktā "5. Precizēta finansiālā ietekme".
Piedāvātā redakcija
-
	Inese Briede (FM)

	15.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Rosinām Ministru kabineta rīkojuma projekta anotācijas 3. sadaļas punktā “Cita informācija” precizēt informāciju par uzturēšanas izdevumu pēc projekta pabeigšanas pieprasīšanas kārtību, norādot, ka papildu nepieciešamais finansējums, lai nodrošinātu projekta uzturēšanas izmaksu segšanu pēc projekta pabeigšanas, tiks pieprasīts normatīvajos aktos noteiktajā kārtībā.
Piedāvātā redakcija
-
	Inese Briede (FM)



